LidanRubinov/Halacha-QA huggingface dataset:
שאלה: נטילת ידיים של שחרית: בלימוד בספרי הלכה שונים מצאתי שיש לפחות 3 פעמים בהן צריך ליטול ידיים בבוקר: 1. מיד כשקמים בבוקר. 2. לאחר השירותים. 3. כשמגיעים לבית הכנסת לפני תפילת שחרית. רציתי לשאול מה הגדר ההלכתי של כל אחת מהפעמים - האם כל בוקר צריך ליטול 3 פעמים או שמא אפשר להסתפק בפעם אחת? מתי יש להשתמש בכלי ומתי לא?
תשובה: בנושאים אלה נאמרו שיטות רבבות, ועל כן קשה לקבוע אחת ויחידה. נראה כי הדבר הנכון לעשות הוא ליטול ידיים לאחר ההליכה המיידית לשרותים. על נטילה זו לברך. ולפני התפילה כרגיל ליטול ידיים.
שאלה: ניקוי פטרוזיליה: הכנתי קציצות עם פטרוזיליה. הפטרוזיליה מגידול אורגני הושרתה במי ברז עם סבון למשך 5 דקות ואח"כ נשטפה במי ברז. בתי טענה שיש בעיה באכילת הקציצות. נותרו לנו 3 קציצות האם לזרוק או לאכול? מצפה לתגובה מהירה! מראש, סימה
תשובה: לא לזרוק. גם אם לכתחילה היה צריך לבדוק טוב יותר - אולם האוכל אינו נאסר, בשל העובדה שמדובר גם בספק, גם באפשרות שבכלל זה בטל, ועוד ועוד.
שאלה: עשיתי מעשים חמורים אתמול: כבוד הרב ראשית על כל המענה ה יברך אותך כבוד הרב אני חייב שתענה לי בבקשה זה הורג אותי אתמול ולפני כמה ימים לא יודע מה נכנס בי, נכנסתי לאתרים והחלפתי תמונות לא צנועות שלי בין בנות אחרות. ודיברתי לשון הרע בפני מישהו שאיני מכירו על מישהי שאיני מכיר בלי שמות או משהו. מה לעשות מה תקנתי איך עושים תשובה על זה איך הדרדרתי לזה כל כך אוי ואבוי לי איזה רעה גרמתי זה הורג אותי אנא בבקשה ענה
תשובה: את הצעד הראשון כבר עשית. את מתחרטת  את כואבת  את מבקשת לעבור לעולם התיקון. זה הדבר הראשוני והחשוב ביותר כי שם הכל מתחיל. עכשיו צריך בפועל לתקן. אם ניתן לבטל משהו ממה שעשית - זה הצעד הבא. ואם זה לא אפשרי - את צריכה לקבל על עצמך משהו שהוא יותר מה שעשית לפני כן. קבלי על עצמך קבלה מסוימת בתחום הצניעות  קבלי על עצמך קבלה מסוימת בתחום הצניעות, שתהיי במקום טוב יותר. וכך את הופכת את עולם הנפילה לעולם התיקון. האם את יכולה ללכת בדרך זו?
שאלה: עבודה במקום שפתוח בשבת: הרב, אני מחפשת עבודה מועדפת היום, ואחת העבודות היחידות שמצאתי באזור ביתי היא עבודה בבית קפה שפתוח בשבת. כמובן שאני לא אעבוד בו בשבת. השאלה היא האם זה אסור לחלוטים לעבוד במקום לא כשר ושפתוח בשבת אם אני לא אוכלת בו ולא עובדת בשבת? אסנת
תשובה: בענייני פרנסה צריך להיזהר שלא להחמיר במקום בו הדבר יביא לקשיי פרנסה. בשל העובדה שאין איסור לעבוד במקום פתוח בשבת, שכן אין לך קשר ישיר עם חילול שבת - מותר לך לעבוד שם.
שאלה: מה בין נפש רוח ונשמה?: היי. הייתי רוצה להבין מה זה רוח, אני מבינה מה זה גוף ומה זה נשמה שהיא הניצוץ האלוקי שבאדם,והיא רוחנית מאוד והשורש שלה בעולמות עליונים.נפש זה השילוב בין שניהם לעניות דעתי,אבל מה זה רוח?.הדבר השני הוא שבעצם אומרים בתורה שכשאוכלים בשר של חיות כמובן אסור לשתות את הדם כי הדם הוא הנפש. אם נפש זה השילוב בין נשמה וגוף וידוע שלחיות אין נשמה איך יכול להיות שיש להם נפש??? עלו והצליחו.
תשובה: לך המושגים של נפש רוח ונשמה הם מושגים מאד עמוקים וגם לפעמים יש להם מובנים אחרים. אני אנסה לכתוב בקיצור את המשמעות שלהם ואני מקוה שזה יביא תועלת. הנפש היא הרובד הכי נמוך - הרובד של הרגשות הכי בסיסיים שלנו (עצב, שמחה, פחד, התרגשות). את הרובד הזה אפשר אפילו לאבחן בצורה מדעית, והאמת שיש חומרים כימיים שמשפיעים על הרובד הזה בכל מיני צורות (החל בתרופות כנגד דכאון וכלה בסמים). הסיבה לכך היא שזה הרובד שהכי קשור לגוף ולכן בא לידי בטוי בצורה גופנית הרוח היא הרובד האמצעי - מעבר לרגשות היומיומיים - יש לנו גם קווי אופי (חברותי בודד, שכלי רגשי וכן הלאה). בעצם הרוח היא האישיות שלנו ולמעשה היא מבטאת את יכולת הבחירה שלנו - בין טוב לרע. הנשמה היא הרובד העליון - מעבר לרגשות ולאופי, יש לנו אידאלים שלאורם אנחנו פועלים או לפחות שואפים לפעול. האידאלים האלו נובעים מהקשר שלנו עם בורא עולם. לגבי חיות - יש להם נפש במובן הזה שגם אצלם יש רגשות של שמחה או עצב כמו שידוע לכל מי שבא במגע עם חיות מקוה שהועלתי מעט, תגובות תתקבלנה בשמחה במייל שלי טוביה tsbias1 Gmail.com
שאלה: כשרות מוצרי אפיה מחו  ל: האם עלולה להיות בעיה עם שקיות זילוף חד רב פעמיות כדוגמת ו וכן עם מוצרי אפיה וכו נוספים מחו"ל?
תשובה: לא הצלחתי למצוא את המוצר הזה בקישורים שהבאת. כעקרון כל עוד שהמוצר אינו מרוח בשמן, לא אמורה להיות בעיה.
שאלה: שלושת השבועות ואירוסין: ו על תשומת הלב, ברוך ה אני מאורסת. החתונה היא בעוד פחות מחודש הזמן קצר והמלאכה מבורכת ורבה:) יש דברים שעוד לא ארגנו בביתנו העתידי. אז כמה שאלות: 1. האם מותר לקנות דברים חדשים לבית כגון תנור מכונת כביסה וכו. ובכלל להתעסק בכל הכולל את בנין הבית המשותף שלנו? (נהגו שלא לבנות בתים חדשים ולחנכם בתקופה זו?) וגם חפצי נוי שההנאה מהם היא סיבת הקניה יותר מאשר צורך. יש להדגיש שהשימוש ייעשה לאחר ימי המצרים. 2. האם ניתן לקנות בגדים חדשים לכלה והשימוש בהם יהיה לאחר ימים אלו? שכולנו נזכה לימים טובים בטוחים ושמחים.
תשובה: ראשית, שותפות גדולה בברכות ובשמחות. זכו להקים בית שמח, בריא, קדוש וטהור בישראל. המשנה אומרת כי אין בונים בית חתנות משנכנס אב. מכאן אנו למדים שדווקא עניינים הקשורים לחתונה הם דבריםם שראוי שלא להכינם בימי בין המצרים. אם הדברים חיוניים מאוד - אפשר לסמוך על כך שזה לא "בית", ולהקל בדבר. אבל אם אפשר, אפילו במאמץ, לדחות את הדבר - זה יהיה יותר נכון.
שאלה: לימוד משפטים חילונים: מה התורה וההלכה אומרת לגבי לימוד משפטים האם מותר ללמוד משפטים חילונים באוניברסיטה וכו.?
תשובה: לשואל ברור שמותר. אמנם עלינו לטפח את המשפט העברי ולפעול להכנסתו לחוקי מדינת ישראל, אבל בפועל זה החוק הנוהג כיום. אם מישהו יתבע אותך בבית משפט, לא תלך לדון איתו? אז מותר לך גם ללמוד את החוק הקיים ולעבוד לפיו. אפי קיציס
שאלה: רוצה להתקרב אל ה  יותר! זה מרגיש חסר לי: רציתי לשאול. פעם אמרו לנו שלשאול שאלות באמונה זה טוב ואפילו מאוד זה מראה על הרצון שלנו להתקרב לה יותר. באותה תקופה שאלתי שאלות וביררתי לעצמי את התשובות והצלחתי להתחבר אליהן. אבל, עכשיו, כשאני מנסה להיזכר באותם תחושות של הבנה והתרגשות, אני לא מצליחה. כאילו נגמרה לי היכולת להתקרב, כאילו אני יודעת את התשובות הכי טובות בשבילי, אבל חסר לי החלק הזה של ההתקרבות. מה לעשות? וסליחה אם לא הייתי ממש ברורה.
תשובה: לק"י לך! דבר ראשון, אני מאמין שלא קל להיות עם התחושה הזו שמנקרת ככה בפנים כשמחכים כל כך הרבה זמן לא תשובה, ועל כך באמת סליחה. אבל, כפי שאת יודעת, מדובר בשאלה מאוד עמוקה שנוגעת באמת להתפתחות שלנו וצריך קצת זמן לשבת ולחשוב על התשובה שבאמת תכלול ככה את הנושא שאת הצפת בצורה ברורה. לא מעט אנשים מרגישים שפעם היו להם הרבה שאלות באמונה והם מצאו תשובה, אבל לא סתם תשובה אלא תשובה לוהטת. תשובה שמבעירה בהם אש ועם הזמן האש הזה פתאום נעלם, ועם כל זה שהיו שאלות וקיבלנו תשובות פתאום אין אש, אין התלהבות   או כלשונך אין קרבה. אשריך שאת ככה מצליחה לבטא את ההרגשה של א מעט מרגישים ולא מצליחים לשים את היד על הדופק ולהצביע על ההרגשה ומחליטים לבעוט במה שהשיגו עד עכשיו. אשריך שאת מחפשת ומבררת ומחפשת איך את יכולה להציב לעצמך את הסולם שעל ידו את תעלי מעלה מעלה ותתקרבי עוד ועוד. אשריך שיש לך את הרצון להתקרב! אבל, ופה יש  אבל  גדול, אני צריך להתנצל על עוד משהו. על הצורה שבה הצגתי את הדברים ועל כך שאולי הצבתי הסתכלות מסוימת על התמונה, בלי בכלל לוודא אם זה נכון. מה הכוונה? כתבתי שהאש נעלם, כשהאמת שזה ממש לא כך. הוא שם, רק שהתרגלנו אליו. אנחנו יכולים להיזכר במדורה כזו או אחרת שבהתחלה ממש מרגישים שנמסים ליד האש, אבל עם הזמן לפעמים האש נחלש, לפעמים נשאר אותו דבר, אבל אנחנו כבר התרגלנו לאש. הצד שפונה לאש מרגיש מחומם ואילו הצד שפונה כלפי חוץ עם הזמן מרגיש את הרוחות שנושבות. הרבה פעמים אנחנו חושבים שהאש נעלמה, שהיא כבר איננה וכבר לא קרובים, כשבאמת אנחנו עדןי נמצאים בואתו מצב. אז מה השתנה? התרגלנו. מה שהספיק לנו בעבר כבר לא מספיק. אפשר אולי לדמות את זה בכלל למשהו אחר, לתהליך של גדילה. הגוף שלנו ב"ה גדל וזה משהו טבעי   אבל המקום של המחשבה, כל כמה שהוא מתפתח, תלוי בסופו של דבר בנו וכמה נשקיע. ובפועל, מה זה אומר? שהרבה פעמים התשובות הספיקו בעבר והציתו אש, אבל היום אין להם את הכח כי התרגלנו ולכן אנחנו צריכים להבעיר מדורה יותר גדולה, צריך להמשיך לעבוד על הפיתוח ולמצוא תשובות שיותר עמוקות ויותר מלאות. לגלות עוד רובד בתורה ולהעמיק עוד ועוד ועוד ועוד ועוד. לא לפחד! לנסות אולי גם ללמוד שוב את התשובות עצמן ולגלות בהן עומק חדש. זה כמו שעולים בספירלה שעולה   אפשר להית באותו מקום, אבל בגובה שונה, מה שאומר שנמצאים במיקום שונה. את לכאורה מרגישה כאילו את באותו מקום, אבל את צריכה לעבוד על זה שתהיי במיקום שונה. כן, זה מתסכל ההרגשה הזו שרוצים להיות קרובים אבל הקב"ה רחוק או לא מצליחים להגיע אליו. בשביל זה צריך להוריד את האבק ולגרום גם למקום הרוחני והשכלי לשנו להתפתח ולא רק לגוף. אם תרצי עזרה לחשוב איך בדיוק אפשר לעשות את זה, אם זה על בסיס השאלות שהיו לך בעבר, דברים שאת רוצה שנרחיב עליהם בתשובה הזו, או בדברים שקשורים בשאלה אחרת   בשמחה. מכל מקום, הבאנו פה משהו ראשוני שככה יכול לעזור לעוד כמה ואם את תרצי הכוונה פרטית אז בשמחה. הרבה הצלחה וישר כח גדול על השאלה הלא פשוטה! סחתיין עליך, נתנאל netanelweil gmail.com
שאלה: נסיעה בשלושת השבועות: קבעתי נסיעה לחול שהיא במהלך שלושת השבועות בלא ידיעה.ביטול אינו אפשרי.מה עליי לעשות?
תשובה: לשואל אין איסור ליסוע עד ר"ח אב. מר"ח אב ממעטים בשמחה. אבל נסיעה עסקית אין איסור. לא דיברתי על עצם הנשיעה לחו"ל אלא על נסיעה בכלל. אפי קיציס
שאלה: שעועית קפואה: האם צריך ואיך בוררים שעועית קפואה (בד"ץ)?
תשובה: אין צורך בבדיקה. אבל אם יש חלק שצף כאשר מכניסים למים, אז נכון וראוי להוציאן ולבדוקן.
שאלה: ללא נושא: בתוך K האם הכשר משולש של הרב אריה רלבג הוא טוב?
תשובה: תשובה לשאלתך ניתן למצוא בקישור הבא:
שאלה: טלית קטן קשירה: האם הרב מכיר שיטה כזאת ( תכלת ) 6 8 11 12? המידע היחיד שמצאתי זה כאן זה נקרא שיטת ט"ל האם אפשר מידע על שיטה זו.?
תשובה: עיין שוב בקישור ושים לב להבחנה בין  שמש  כחול ו- שמש  לבן. (שמש   החוט הארוך שמשמש לכריכה  כאן יש שני שמשים כחול ולבן). בכריכות שלאחר הקשר הראשון, יש 6 כריכות בכחול והראשונה בלבן   סה"כ 7 כמקובל. בכריכות שלאחר הקשר הרביעי יש 12 כריכות בכחול ואחרונה בלבן   סה"כ 13 כמקובל. באופן כללי ניתן לומר שיש בשיטה זו כריכות רגילות (7 - 8 - 11 - 13) אלא שפותחים את הכריכות בכריכה לבנה (6 1) ומסיימים גם כן בכריכה בחוט לבן (12 1). עיין היטב שם בתמונה.
שאלה: נסיעה בשלושת השבועות: קבעתי נסיעה לחול בשלושת השבועות.ורק עכשיו שמתי לב.ביטול אינו אפשרי.מה עליי לעשות? האם עליי לנסוע ולנקוט באמצעי זהירות?
תשובה: אפשר להקל עד ר"ח אב. בתשעת הימים קשה יותר להתיר, גם בגלל עצם הטיול וגם בגלל שחכמים הזהירו בתקופה כזו מסכנות מיוחדות.
שאלה: י ז בתמוז: התעוררתי קצת חולה, אולי סוג של שפעת קטנה. יש לי חולשה והגרון כואב.אני בכל זאת הולכת לשירות לאומי היום. האם מותר לשתות במהלך היום? אולי תה?
תשובה: לך אם את חולה ונשארת במיטה - אינך צריכה לצום ביז בתמוז. אם את הולכת לעבודה או לשירות לאומי - עליך לצום כרגיל בציפיה לישועה דוד לוי 098987548
שאלה: שיפוץ גינה בתשעת הימים: האם מותר לשפץ גינה בתשעת הימים (לשים דק ואחכ לשתול וכו). רוצים להספיק לפני השמיטה.
תשובה: הדבר אינו אסור. אם אפשר לעשות את זה קודם לכן - זה עדיף, ולייחד את הימים האלה לתודעת האבלות.
שאלה: צדקה: אם יש עני שכל הזמן מבקש צדקה ואני כבר חושב שהבאתי לו מספיק איך אפשר לסרב לו בלי לפגוע בו? כואב לי עליו אבל הבאתי לו כבר הרבה מעל מה שתכננתי
תשובה: ב"ה, אפשר לומר לו אין לי יותר אפשרות, אתה לא צריך לפרט יותר מזה, דני ארגמן
שאלה: לצום חצי צום: לא עשיתי סעודה מפסקת לכבוד הצום, ובבוקר שתיתי שלוק מים. בבית כנסת השתכנתי שצריך לצום, ולכן החלטתי שאצום עד חצות היום. זה ר? :)
תשובה: אם לא תצום עד סוף היום (שמונה ועשר דקות בלילה) זה לא צום. אין שום משמעות לצום עד חצות היום.
שאלה: שמלת כלה - להרוס את השמלה: אחותי מתחתנת והיא הצטלמה לסדרת צילומים לפני החתונה של טרנד חדש בינלאומי שנקרא trash the dress או במילים אחרות להרוס את השמלה, זהו אופנה חדשה שרצה אצל הרבה זוגות שמתחתנים כיום בכדי להיות יצירתיים בצילומים ולצלם תמונות לפני החתונה אחרות ולא רגילות. הם קנו שמלה פשוטה שנראית כשמלת כלה ושאפשר להרוס אותה והצטלמו כשהם הורסים את השמלה בצבע וחול ועוד. האם יש איסור הלכתי מובהק שאוסר להצטלם ואף להקרין את התמונות בחתונה או שזה רק עניין אישי של כל כלה איך שהיא מרגישה עם זה מבחינה אישיותית. אשמח לתגובה מהירה - היא מתחתנת בעוד כחודש.
תשובה: ב"ה, אופנה מוזרה, כל אחד מנסה להיות יותר יצירתי ובולט ביחס לאחרים, כאילו עצם שמחת הנישואין לא מספיק אטרקטיבית שצריך לחפש טרנדים חדשים. יום הנישואין הוא יום רציני קדוש ומלא שמחה עצומה, אין מקום לאופנה הזו. חוששני שיש בזה איסור בל תשחית כי לא מדובר בצורך אובייקטיבי. שתזכו להמון שמחה ושנה טובה. דני ארגמן
שאלה: גילוח בשלושת בשבועות: האם מותר לי להתגלח לכבוד פגישה ( דייט בלע"ז)? ובפרט כשמדובר בפגישה ראשונה. (יצויין כי אני נוהג להתגלח לכבוד שבת (מלבד שבת חזון) בימים אלו, אם יש לכך משמעות).
תשובה: לשואל אשכנזים נהגו שלא להתגלח בכל שלושת השבועות, כולל לפני שבת. לכן, גם לקראת דייט, אין להתגלח. הרי אם החורה תהיה מעוניינת, היא צריכה לדעת שאתה נוהג כהלכה ולא מתגלח. לכן, לא נראה לי שדבר זה צריך ליצור אצלה רושם רע. להיפך, היא תראה שאתה בחור שנוהג כהלכה. בפרט כיום, שיותר אנשי ציבור מקפידים ורואים אותם בתקשורת כך שזה כלל לא נראה דבר מוזר. אפי קיציס
שאלה: חלום: היי חלמתי חלום נורא הזוי היום בלילה. אחרי שחלמתי אותו חשבתי לעצמי שבטוח וחייב להיות משהו בחלום שמרמז לי משהו או מסמן לי משהו. אני אספר לך ככה בקצרה קודם כול יש לי ידיד טוב שאנחנו כבר שנתיים ביחד יוצאים מבלים נהנים. ותמיד הוא היה מעוניין בי ואני דחיתי אותו ואמרתי לו שאנחנו נטו ידידים ולא יותר מיזה. ועכשיו יש לו חברה., אז אנחנו בקושי מדברים., והיום חלמתי חלום בהקשר אליו, חלמתי שאנחנו באיזה שהו מקום אני אפילו לא זוכרת איפה. ואני רואה אותו וקורה בנינו משהו ואנחנו מתנשקים. ומישהו אומר לי בחלום הוא היעוד שלך את פיספסת אותו את תמיד מסתכלת לצדדים והדבר האמיתי נמצא בדייוק מולך ואז עברתי באיזו שהו שרדה כזאת שהיה שם מלא חנויות ונגשתי לחנות של מגדת עתידות והיא הייתה סגורה. ובחלום אנחנו ביחד. עכשיו השאלה שלי היא אם החלום מרמז משהו?? עכשיו כרגע גם אם אני רוצה אני לא יכולה לחזור אחורה ולנסות משהו אולי זה באמת הוא. אולי אנחנו כן היינו צריכים להיות ביחד.????
תשובה: גם כאשר אמרת לו שאתם ידידים ולא יותר - בתוך תוכך היתה אפשרות שזה כן יהיה יותר מידידים. היה לך נוח להשאיר הכל פתוח - הוא אתך ואת לא צריכה להתחייב לו. עכשיו כאשר יש לו חברה, את פתאום מרגישה שהיו לך גם הרהורים על קשר רציני אתו. זה ההסבר לקול שאומר לך שהוא היעוד שלך - זה הקול הפנימי שמהרהר על האפשרות הזאת. ההרגשה הזאת גורמת לך לבחון מחדש (למרות שזה לא אקטואלי - כי יש לו חברה) את עומק הקשר שלך אתו, ההתלבטות הזאת מטרידה אותך. כדי לפתור את ההתלבטות הזאת את מחפשת בחלום, מגדת עתידות - אבל הפתרון לכך צריך להיות בחיים ולא בחלום - לכן החנות שלה סגורה. החלום לא נותן לך הוראות, החלום משקף לך את הספקות שלך. כל עוד יש לו חברה לא כדאי לך לברר את הדברים הללו - זה לא יועיל לאף אחד. אבל אם הוא יתפנה יהיה עליך להחליט בשיקול דעת וברצינות - את מעוניינת בו כן או לא? בהצלחה!
שאלה: נמלים בסוכר:,שפכתי סוכר מהאריזה שלו לתוך כוס ריפרפתי (לא בררתי היטב) לראות שאין נמלים ושפכתי את הסוכר לתוך הבלילה של העוגה. לאחר מס דקות ראיתי שעולות מתוך האריזה של הסוכר שתי נמלים. בררתי את שאר האריזה ולא נמצאו עוד נמלים כלל. מותר להשתמש בבלילה?? אשמח לתשובה
תשובה: העוגה מותרת. יש בזה מספר סיבות. 1.כתבת "ריפרפתי" בסוכר. זה יכול להחשב כמו ברירה הסוכר. ורק כאשר המשכת לברור, אז מצאת את הנמלים כי הם היו למטה בסוכר. 2. כל עוד שלא מצאת 3 חרקים הסוכר אינו מוחזק נגוע ואנו לא אומרים שהיו יותר נמלים ממה שמצאת. 3. אפילו אם היו נמלים נוספות הן מין הסתם התרסקו כאשר בחשת את העוגה עם המיקסר.
שאלה: צום: הייתי רוצה לדעת איזו הרגשה אמורה להיות לי בצום, ומה אני אמורה לעשות חוץ מלצום? יש לזה מטרה מסוימת, לא? מראש, וצום מועיל וקל!
תשובה: לשואלת עיקר מטרתו של כל צום זה לעורר את האדם לתשובה. על האדם לעשות חשבון נפש פרטי ולאומי ולמצוא מה ואיך לתקן. זה נכון בכל צום. החורבן של בית המקדש לא היה סתם אלא בגלל סיבה. ח גילו לנו שבית המקדש השני שעדיין חרב, נחרב בגלל שנאת חינם. התיקון יבוא ע"י אהבת חינם. נושא זה, של אהבת חינם, הוא ודאי נושא מרכזי שעל כל אחד מאיתנו לתקן ולתגבר. לשם כך נועדו ימים אלה של צום, להזכיר לנו מה עלינו לעשות ולתקן. אפי קיציס
שאלה: הריון בצום יז בתמוז: לך כבוד הרב, אני בשבועות הראשונים להריוני, לקראת סוף השליש הראשון והקשה, עמוס בחילות, חולשה, הקאות וכו. האם בצום כמו היום יז בתמוז עלי לצום? לשתות לפי שיעור? מראש ושנשמע רק בשורות טובות.
תשובה: לשואלת אמנם הצום כבר עבר, אעפ"כ אענה שתדעי להריונות הבאים. אדם בריא חייב לצום ביז בתמוז. אבל זה לא יום כיפור, ומי שהוא חולה אפילו חולי שאין בו סכנה, אינו צם. לכן, אם יש לך בחילות והקאות, אינך צריכה לצום. מדובר גם על אכילה רגילה, ואין צורך לאכול לשיעורים. לקראת ט באב, תשאלי שוב לפי המצב, איך שתרגישי ומה שהרופא יאמר. אפי קיציס
שאלה: למה שבעה נקיים: קשה לי מאוד עם התקנה של שבעה נקיים על כל דם. אני לא מבינה למה מלכתחילה "נשות ישראל החמירו על עצמן" ולמה זה התקבל כדין? ימי המחזור מספיקים וקשים גם כך, ושבעה ימים נוספים של איסור הם כלל לא מצוות התורה. במיוחד קשה לי שהאיסור הוא גם לאחר לידה שאז התורה כותבת במפורש כמה ימים האישה אסורה ואנחנו בכלל לא מבצעים את מצוות התורה אלא משהו אחר לגמרי! אני לא יכולה לקבל את זה שנשים רבות נאלצות להשתמש בתרופות כדי לקיים את המצווה (עקרות הלכתית) ולכן זה עוד יותר מחזק את ההרגשה שזה לא מה שה ציווה אותנו. למה אי אפשר להגדיר כללים ברורים כמו שהתורה מצווה אותנו ולטבול מייד אחרי שהדימום נפסק? למה בגלל שקשה להבדיל בין נדה לזבה האישה תמיד זבה, ואילו דין זב בטל לחלוטין? קשה לי מאוד עם המצווה הזו. אני לגמרי מרגישה שעשו עוול לנשים. ההחמרה מרחיקה אותי מאוד מהתורה וזה מצטער אותי ביותר. ההתעסקות בבדיקות נראית לי הזויה. הזוי לי שאישה צריכה להכניס בדים ולפשפש בתוך גופה בשביל להיטהר. זה לא נעים. כואב ומשפיל. אני רואה שגם כיום יש הרבה הקלות במצווה הזו- דורשים פחות בדיקות, מקלים בלבישת תחתונים לבנות, ובכלל יותר מקלים. זה נראה שיש הבנה שבאמת הגענו להחמרה ייתרה וחרגנו ממה שהתורה מצווה. אני כותבת באמת בדמעות. האם ייתכן שיגיע שינוי בעניין? ובבקשה אל תתן לי תשובות שזה מחייה את חיי הנישואין וכו וכו. חיי הנישואין שלנו טובים יותר בזמן ההריון וההנקה. הריחוק רק מרחיק. קשה וכואב. נשים רבות מצרפות חבילות של גלולות כדי לדלג על הימים האוסרים, ובגמרא כתוב שברית המילה היא 8 ימים אחרי הלידה כדי שהאב והאם לא יהיו בצער בגלל שהם אסורים. שבוע אחד בלבד אחרי שהיו מותרים 9 חודשים! אז סליחה, אבל לדעתי כל התירוצים האלה והנסיון לייפות את המציאות הם בלבולי מוח.
תשובה: הנושא שאת מעלה זכה לבירור מקיף בעקבות מאמרים וספר של ד"ר דניאל רוזנק:  להחזיר טהרה ליושנה. הספר הזה נדחה לחלוטין על ידי כל אנשי תורה - גם אלה שנחשבים ליברליים כמו רבני בית הילל. להלן קישורים שיאפשרו לך להכיר את הדברים מקרוב: תחילה דבריו של ד"ר רוזנק - לקט תגובות לשיטתו, כולן שוללות את דרכו:
שאלה: הלכות שבת: ב"ה 1.אם היה קצר בחשמל בשבת ואז גם הפלטה נכבתה. ואח"כ חודש הזרם- ואני לא יודעת בכלל שזה היה. מה לעשות? הרי האוכל אסור ואני לא יודעת. 2. המון פעמים בהלכות שבת יש עניין של מבושל כל צרכו. איך יודעים שאכן האוכל מבושל כל צרכו?
תשובה: לשואלת 1. אין צורך לחשוש למשהו שאינך יודעת. למה לחשוב שהיה בלילה תקלה ומישהו תיקן באיסור ואת אינך יודעת? ובכלל, רוב ייצור החשמל הוא אוטומטי. גם רוב התקלות מתוקנות באופן אוטומטי. כלומר כשיש תקלה באחד החוטים, החשמל מועבר דרך רשת מקבילה. רק אח"כ יוצא צוות לתקן. מעבר לזה, מערכת החשמל היא חיונית לצורכי בטחון ורפואה, והתיקון מתבצע לצרכי פ"נ, ואנו נהנים ממנו. לכן השימוש בחשמל מותר, ואינך צריכה לחשוש. 2. מבושל כל צרכו הוא כפשוטו. תפוח אדמה חי, אי אפשר לאכול. כשאנו מבשלים אותו, עד שהוא רך, כך שאפשר ומקובל לאוכלו, זה מבושל כל צרכו. נכון שתמיד אפשר לבשלו עוד עד שיהיה רך יותר או כמו בחמין. אבל גם בישול קצר יותר מספיק. כך בעוף. אם הוא לא מבושל קשה לאוכלו והוא כמו מסטיק. כשהוא מבושל כל צורכו, הוא רך וראוי להגשה. כל מי שמבשל הרבה, יודע לומר מה נקרא מבושל ומה לא. אפי קיציס
שאלה: בחירת שם: בשבח והודיה לבורא עולם, התבשרנו בהריון ראשון לאל. במהלך הבדיקות השגרתיות הייתה תוצאה של בדיקה אחת שהעלתה דאגה לבריאות העובר, והתבקשנו להגיע לרופא לשמוע את ההשלכות של התוצאה. בדרך לרופא, נדרנו בעלי ואני, שאם הכל יהיה תקין ב"ה, נקרא בשם שמכיל אותיות יה. התברר לנו שהייתה טעות בבדיקה ב"ה!! והממצאים אינם נכונים לגבינו. עכשיו אנחנו מחפשים שמות. השאלה שלי היא: המטרה שלנו היתה לבחור באותיות משם ה. וחשבנו על י ה, בחירה ראשונית. האם אפשר לבחור בשמות עם אותיות אחרות משם ה? כמו צירוף של ו ה או פעמיים האות ה או י ו העיקר שיהיו אותיות משם ה, נכון?
תשובה: האם מי שפונה אל ד  בתפילה ומצרף נדר - יכול לאחר שקבל את ברכת ד  להתחכם ולא לקיים בדיוק את נדרו? שמחו על ברכת ד  לה זכיתם וקיימו את הנדר בהודאה ושמחה גדולה. יש שמות נפלאים: הודיה  מוריה  בתיה וכד  אני מתפלא על עצם השאלה ועל עצם המחשבה שלא לעמוד בדבורכם. אני הייתי חושש מאוד שלא לעמוד בדיוק בנדר.
שאלה: מוקצה בשבת: האם דברים קפואים הם מוקצה בשבת? למשל למדתי שבשר קפוא הוא מוקצה מחמת גופו ואסור לטלטלו בשבת, אלא אם נשאר מספיק זמן בשבת להפשיר ולאכול אותו, אז האם מותר לטלטל אותו גם אם אני לא מתכוונת להפשיר ולאכול אותו אך יש מספיק זמן לכך בשבת?
תשובה: לשואלת בשר קפוא הוא מוקצה בשבת, כיון שגם אם תפשירי אותו הוא לא יהיה ראוי לאכילה, כיון שהוא אינו מבושל. דינו הוא כמו קטניות וקמח, שאינם ראויים לאכילה בשבת. אבל אם מדובר על אוכל מוכן וקפוא, כגון לחמניות או שניצל קפוא, הוא אינו מוקצה בשבת, ומותר לטלטלו, גם אם אינך מתכוונת להפשיר אותו. לדוגמא, אפשר להוציא לחמניה קפואה לצורך לחם משנה ומיד אחרי הברכה להחזיר למקפיא. אפי קיציס
שאלה: הימים שבין י"ז בתמוז לתשעה באב: קניתי לפני זמן מה כרטיס להופעה של להקה שאני אוהבת, הבעיה שההופעה מתקיימת ב-31.7.2014 כמה ימים לפני צום תשעה באב ואת זה לא ידעתי לפני שקניתי את הכרטיס שעליו אין ביטול לאחר ההזמנה ואין החזר כספי והכרטיס עלה הרבה, מה עליי לעשות?
תשובה: לשואלת תאריך זה הוא כבר בתוך תשעת הימים. לכן, אי אפשר ללכת להופעה. אינני רואה פתרון. ומי שמתאבל על חורבן בית המקדש, יזכה ויראה בבניינו. אפי קיציס
שאלה: לימוד תורה ביום יום: לא מזמן קראתי באיזשהו ספר שאם יש זמן פנוי ולא מנצלים אותו ללימוד תורה עברנו על מצוות עשה. האם זה נכון? ובמה זה תלוי? כלומר, עכשיו יש לי מלא זמן פנוי (חופש.) אבל אני לא לומדת תורה כל היום, אני נפגשת עם חברות קוראת ספרים וכדומה, למרות שבזמן כזה הייתי יכולה ללמוד תורה. האם זה נקרא שאני עוברת על מצוות עשה? ואיך אפשר ליישם את זה ביוםיום? מקווה שהבנת.
תשובה: לשואלת בעניין זה יש הבדל בין בנים לבנות. לבנים יש מצוות תלמוד תורה. משמעותה, שיש לנצל את הזמן ללימוד תורה, כל אחד כפי יכולתו. מעבר לזה, יש כמובן מצווה לדעת את התורה. לבנות אין מצוות תלמוד תורה. יש להן חיוב לדעת את מה שהן צריכות. כלומר את ההלכות, את יסודות האמונה וכו  ובזה הן כמו הבנים. לכן לא מדובר אצל בנות על ביטול מצוות עשה. מעבר לכך, יש צורך שלחיים תהיה משמעות. לעשות משהו חיובי, ליצור, לבנות. לנצל את הזמן. וזה נכון גם לבנים וגם לבנות. מנוחה בחופש היא חלק מזה. אבל צריך לשמור על איזונים. כלומר צריך לנוח, כדאי לנפוש וליהנות. אבל צריך גם להקדיש זמן לדברים החשובים בחיים, לחיים עצמם. כוונתי, ללימוד, להתנדבות, לחסד, ליצירה לתפילה וכו. הדבר החשוב - איזונים. אפי קיציס
שאלה: הרחבת עסק בשלושת השבועות: אני בעלים של קייטרינג (אשה גרושה שמפרנסת את 3 ילדיה) ברצוני להרחיב את העסק שיביא פרנסה (שאנו מאוד זקוקים לה) ברצוני לפתוח פלאפל האם מותר מבורך לפתוח בשלושת השבועות. בשל הצורך הדחוף בפרנסה יקשה עלי לחכות עד לאחר ט באב. פ
תשובה: לשואלת ץ מותר. מה שהוא לצורך פרנסה והרחבתה, מותר. עדיף לפני ר"ח אב. שיהיה לך בהצלחה. אפי קיציס
שאלה: שירים נוגים למטרת אווירה רוחנית: האם מותר בשלושת השבועות לשיר שירים נוגים לקול נגינת גיטרה, בערב נשים המתקיים דווקא בצל האירועים האחרונים המתרחשים סביבנו. מטרת השירה והניגון הוא להיכנס לאווירה הנוגה, להתרומם מבחינה רוחנית ולהרגיש את ה"ביחד".
תשובה: באופן עקרוני, אנחנו שרים שירים נוגים אפילו בתשעה באב עצמו (אלי ציון ועריה  בצאתי ממצרים, ועוד), כך שהדבר תלוי יותר בהקשר ובאופי השירים, מאשר בעצם העובדה שיש מנגינה.
שאלה: מס  שאלות לגבי הכשרים: הרב ברשותכם כמה שאלות האם ניתן לסמוך על הבאים ככשרות מהדרין: שניצל דג נסיכה מוכן של דלידג, חת"ס פ"ת שימורים קבוצת יבנה, מהדרין הרב סלומון מוצרי סויה של אלפרו בהכשר בדצ אנטוורפן ענבי טלי באריזה, הנמכרים ברשת שופרסל, גם לגבי תרו"מ (לגבי ערלה ראיתי תשובה באתר שאין בעיה. לגבי שופרסל באופן כללי ממתין לתשובתכם האם יש לחשוש להפרשת תרו"מ)
תשובה: ראה התייחסות לשאלתך בקישור המצורף: לדג נסיכה אין בעיות מיוחדות של כשרות. אבל במידה ואין עור עם קשקשים על הדג, אז צריך הכשר של "חותם בתוך חותם" לרשת שופרסל יש בדרך כלל תעודת כשרות רגילה
שאלה: חולשה: עם ישראל: הרב, יש לי חולשה והיא עם ישראל ואני מאוד רגישה לעניין הזה. ולאחרונה העניין הזה מוציא אותי מכלל איזון. אולי זה ישמע מוגזם והרבה לא באמת מצליחים להבין אותי אבל בתפילות שלי אני מוצאת את עצמי עם מחנק בגרון וכאב עצום על אחיי החילונים,החולים, האלמנות וכל אלה שסובלים. וכמה סבל יש? בשפע אין אדם או משפחה שאין להם סבל כזה או אחר ונכון שזה ניסיון, ושזה סימני הגאולה שמתקרבת. זה דור קשה אבל זה לא ממעיט מהסבל שלי הרב אני כותבת לך עם עיניים רטובות אני מרגישה שהכאב חונק אותי,לפעמים אני מתקשה לקבל את המיצאות- ושלא תטעה האמונה שלי גדולה. אני מאמינה ויודעת שה מנהיג את העולם בחסד וברחמים אבל אני פתאום מרגישה עצב בחיי ועייפות כה גדולה. שלפעמים אין לי חשק לקום ולעשות דברים אני פשוט רוצה לישון בכל פעם שאני שומעת על אדם שנפטר או נרצח הלב שלי מתקווץ הרב אני מבקשת ממך אולי תוכל לעזור לי!,אולי המילים שלך יסלקו את הכאב הזה. ואפילו מעט. כי אני כבר לא עומדת בזה.
תשובה: הלב הגדול המבקש להכיל את הכל מוצא את עצמו פעמים רבות במצב בו הוא נאלץ להכיל גם את הכאב  גם את המצוקות  גם אם הפגיעות באנשים  גם את החלקים הלא-מושלמים של העולם. את מתארת את הדברים כל כך יפה וכל כך מכוון. זה עולמנו. מורכב, מסובך, שאור וצל משמשים בו בעירבוביה. הקב"ה הוא יוצר אור ובורא רע, ושניהם נמצאים בעולמנו. אולי הדבר הנכון לעשות אינו לשנות את הרצון להכיל את כולם, אלא את הבכי על הכאב. לאמור: את הולכת בדרך שהיא זכות גדולה. היא מחבקת את כל עם ישראל. בשל כך, היא מלקטת גם את האור הגדול שיש וגם את החושך. אלה החיים, ובמקום להתמסר לכאב שהם יוצרים, אפשר לעשות שני דברים: גם להעצים את המבט על האור, וגם להטמיע את העובדה שהעולם הזה יתקדם לאט לאט, ושהשליחות שלנו בעולם אינה לפתור את כל בעיותיו   אלא לעשות טוב במידת יכולתנו. אפשר שאם תלכי בדרך זו   גם של מבט אל האור, גם של הבנה שעולמו של הקב"ה כולל בתוכו גם את הכאב, וגם את החיפוש אחר השליחות הקטנה שלך ושאת מסוגלת בה להעלות את העולם טיפ טיפה   זה יהיה הדבר שיחזק אותך, ולא רק שלא תרצי לקום, אלא להפך   תרצי לחיות בזכות הזו. האם הדברים מתאימים לך?